રિઝર્વ બેન્કે ગુરુવારે કહ્યું હતું કે કર્મચારીઓના પગારમાં વધારો અને ખેડૂતોની લોન માફી જેવા કારણો અને તેમાં જીએસટીના અમલને કારણે આવકમાં ઘટાડા જેવા પરિબળોને કારણે રાજ્યોની ખાધ અંકુશમાં રહી નથી. રાજ્યોને ૨૦૧૭-૧૮ માટે રાજકોષીય ખાધ ૩.૧ ટકા રાખવાનો લક્ષ્યાંક નક્કી થયો હતો, પરંતુ તેનાથી ૦.૩૫ ટકા વધારે થઈ છે. રિઝર્વ બેન્કે કહ્યું હતું કે સતત ત્રીજા વર્ષે રાજ્યો ખાધ પર અંકુશ મેળવવામાં નિષ્ફળ ગયા છે. કેન્દ્ર સરકારે વધુ રકમ ફાળવી હોવા છતાં આ સ્થિતિ થઈ છે.